techiaith/cofnodycynulliad_en-cy huggingface dataset:
English: The tourist and hospitality industry in Wales has the most generous package of support anywhere in the United Kingdom, and millions and millions of pounds have been paid out to those industries and those businesses in order to assist them through the enormous difficulties that the pandemic has created for them. I'm happy, of course, to look at the specific point that the Member has raised. We hope, here in Wales, to be able to announce further support to industries affected by the current state of the pandemic. We'll be assisted in that when it is clear from the UK Government how much money we have in order to be able to make those further announcements. The Member will know that the Treasury announced that we were getting £227 million coming to Wales as a result of further support in England, only the following day to withdraw that announcement and to tell us that we had the money already. When we do have genuine clarity, then we will be in a position to make those further announcements to which we are committed. I'm happy to say that we'll take up the point that the Member has raised in those discussions.
Welsh: Y diwydiant twristiaeth a lletygarwch yng Nghymru sydd â'r pecyn cymorth mwyaf hael yn unman yn y Deyrnas Unedig, ac mae miliynau ar filiynau o bunnoedd wedi cael eu talu i'r diwydiannau hynny a'r busnesau hynny er mwyn eu cynorthwyo drwy'r anawsterau enfawr y mae'r pandemig wedi eu creu iddyn nhw. Rwy'n hapus, wrth gwrs, i edrych ar y pwynt penodol y mae'r Aelod wedi ei godi. Rydym ni'n gobeithio, yma yng Nghymru, gallu cyhoeddi cymorth pellach i ddiwydiannau sy'n cael eu heffeithio gan sefyllfa bresennol y pandemig. Byddwn yn cael cymorth yn hynny o beth pan fydd yn eglur gan Lywodraeth y DU faint o arian sydd gennym ni er mwyn gallu gwneud y cyhoeddiadau pellach hynny. Bydd yr Aelod yn gwybod bod y Trysorlys wedi cyhoeddi ein bod ni'n cael £227 miliwn yn dod i Gymru o ganlyniad i gymorth pellach yn Lloegr, dim ond iddyn nhw dynnu'r cyhoeddiad hwnnw yn ôl y diwrnod canlynol a dweud wrthym ni fod yr arian gennym ni eisoes. Pan fydd gennym ni eglurder gwirioneddol, yna byddwn ni mewn sefyllfa i wneud y cyhoeddiadau pellach hynny yr ydym ni wedi ymrwymo iddyn nhw. Rwy'n hapus i ddweud y byddwn ni'n codi'r pwynt y mae'r Aelod wedi ei godi yn y trafodaethau hynny.
English: First Minister, do you agree with me that the best way to secure jobs during this pandemic is to ensure that all employers affected by measures to curb the spread of COVID-19 receive support? I have been contacted by two such affected companies in my region, both of which operate amusement arcades and both of which have been refused support because they're classed as gambling businesses. First Minister, these are legal businesses, their taxes are taken and they are suffering the same as any other leisure business, so shouldn't they receive the same support as other leisure businesses? Thank you.
Welsh: Prif Weinidog, a ydych chi'n cytuno â mi mai'r ffordd orau o sicrhau swyddi yn ystod y pandemig hwn yw sicrhau bod pob cyflogwr sy'n cael ei effeithio gan fesurau i leihau lledaeniad COVID-19 yn cael cymorth? Mae dau gwmni o'r fath sydd wedi cael eu heffeithio yn fy rhanbarth i wedi cysylltu â mi, ac mae'r ddau ohonyn nhw yn gweithredu arcedau difyrion a gwrthodwyd cymorth i'r ddau ohonyn nhw gan eu bod nhw'n cael eu hystyried yn fusnesau gamblo. Prif Weinidog, mae'r rhain yn fusnesau cyfreithiol, cymerir eu trethi ac maen nhw'n dioddef yr un fath ag unrhyw fusnes hamdden arall, felly oni ddylen nhw gael yr un cymorth â busnesau hamdden eraill? Diolch.
English: More than £1.7 billion is already in the accounts of businesses here in Wales as a result of the assistance that they have received from the Welsh Government. There is more still to be claimed and there are more announcements, as I said, to come, with further support. In the end, as Members will understand, this is public money. There have to be rules about how claims can be made and who can claim them. It's for business who think they have a legitimate claim and can bring themselves within those rules to do so. And provided they can, then those payments will be made. But when you are dispersing public money on the scale that has been necessary during this public health crisis, it has to be done on the basis that that money can be properly accounted for, and when payments are made, there is confidence that they are being made to legitimate businesses for legitimate purposes, and those are the rules that we have here in Wales.
Welsh: Mae mwy nag £1.7 biliwn eisoes yng nghyfrifon busnesau yma yng Nghymru o ganlyniad i'r cymorth y maen nhw wedi ei gael gan Lywodraeth Cymru. Mae mwy i'w hawlio o hyd ac mae mwy o gyhoeddiadau, fel y dywedais, i ddod, gyda chymorth pellach. Yn y pen draw, fel y bydd yr Aelodau yn deall, arian cyhoeddus yw hwn. Mae'n rhaid cael rheolau ynghylch sut y gellir gwneud hawliadau a phwy gaiff eu hawlio. Mater i fusnesau sy'n credu bod ganddyn nhw hawliad dilys ac sy'n gallu dod â'u hunain o fewn y rheolau hynny yw gwneud hynny. Ac ar yr amod eu bod yn gallu, yna bydd y taliadau hynny yn cael eu gwneud. Ond pan eich bod chi'n dosbarthu arian cyhoeddus ar y raddfa sydd wedi bod yn angenrheidiol yn ystod yr argyfwng iechyd cyhoeddus hwn, mae'n rhaid gwneud hynny ar y sail y gellir rhoi cyfrif priodol am yr arian hwnnw, a phan fydd taliadau yn cael eu gwneud, bod ffydd eu bod nhw'n cael eu gwneud i fusnesau cyfreithlon at ddibenion cyfreithlon, a dyna'r rheolau sydd gennym ni yma yng Nghymru.
English: I can't see Neil Hamilton on the screen in front of me, so I'll move on to questions by party leaders, and the first leader this afternoon is the leader of the Welsh Conservatives, Paul Davies.
Welsh: Nid wyf i'n gallu gweld Neil Hamilton ar y sgrin o'm blaen, felly symudaf ymlaen at gwestiynau gan arweinyddion y pleidiau, a'r arweinydd cyntaf y prynhawn yma yw arweinydd y Ceidwadwyr Cymreig, Paul Davies.
English: Diolch, Llywydd. First Minister, in November, the Welsh Government held six Cabinet meetings, and yet in the published minutes a range of issues were discussed, such as the Welsh Government's transport strategy, the building safety White Paper and even broadening the role of firefighters. However, there's not one single item on vaccines or vaccinations tabled or raised for discussion. Given the importance of developing a vaccine strategy in readiness for the deployment of vaccines, why did the Welsh Government not even discuss the matter during the entire month of November? And can you tell us when, as a Cabinet, you did discuss the deployment of vaccines?
Welsh: Diolch, Llywydd. Prif Weinidog, ym mis Tachwedd, cynhaliodd Llywodraeth Cymru chwe chyfarfod Cabinet, ac eto yn y cofnodion cyhoeddedig trafodwyd amrywiaeth o faterion, fel strategaeth drafnidiaeth Llywodraeth Cymru, y Papur Gwyn ar ddiogelwch adeiladau a hyd yn oed ehangu swyddogaeth diffoddwyr tân. Fodd bynnag, nid oes yr un eitem ar frechlynnau na brechiadau wedi'i gyflwyno na'i godi i'w thrafod. O ystyried pwysigrwydd datblygu strategaeth frechu yn barod ar gyfer defnyddio brechlynnau, pam na wnaeth Llywodraeth Cymru hyd yn oed drafod y mater yn ystod mis Tachwedd i gyd? Ac a allwch chi ddweud wrthym ni pryd, fel Cabinet, y gwnaethoch chi drafod y defnydd o frechlynnau?
English: Llywydd, I'm grateful for the opportunity to put on record, in front of the Senedd, what my colleague the health Minister has already said. The very top priority for this Government and the very top priority for the NHS in Wales is to vaccinate as many people in Wales as quickly and as safely as possible, and the plan that we set out for doing so is being fulfilled, and we are on track to do what we have promised the people of Wales to do. Because the Member doesn't read in the minutes every detail of what is discussed at the Cabinet does not, of course, mean that matters are not discussed. Vaccination, and all other aspects of the coronavirus crisis, were discussed inside the Welsh Government with senior officials and between Ministers right through the month of November, as they have been ever since the first meeting of our group to plan for vaccination took place in June of this year.
Welsh: Llywydd, rwy'n ddiolchgar am y cyfle i gofnodi, o flaen y Senedd, yr hyn y mae fy nghyd-Weinidog, y Gweinidog iechyd, eisoes wedi ei ddweud. Y brif flaenoriaeth i'r Llywodraeth hon a'r brif flaenoriaeth i'r GIG yng Nghymru yw brechu cynifer o bobl yng Nghymru cyn gynted ac mor ddiogel â phosibl, ac mae'r cynllun a gyflwynwyd gennym ni ar gyfer gwneud hynny yn cael ei gyflawni, ac rydym ni ar y trywydd iawn i wneud yr hyn yr ydym ni wedi addo i bobl Cymru y byddwn ni'n ei wneud. Nid yw'r ffaith nad yw'r Aelod yn darllen yn y cofnodion holl fanylion yr hyn a drafodir yn y Cabinet yn golygu, wrth gwrs, nad yw materion yn cael eu trafod. Trafodwyd brechu, a phob agwedd arall ar yr argyfwng coronafeirws, y tu mewn i Lywodraeth Cymru gydag uwch swyddogion a rhwng Gweinidogion drwy gydol mis Tachwedd i gyd, fel y'u trafodwyd ers cynnal cyfarfod cyntaf ein grŵp i gynllunio ar gyfer brechu ym mis Mehefin eleni.
English: Well, I put it to you, First Minister, something as important as the roll-out of the vaccinations should have been discussed at Cabinet level and should have been minuted, I would have thought. The Welsh Government has had months to develop a strategy that ensures people in priority groups all over Wales receive their vaccination. And instead, what we've seen is patchy and inconsistent provision with different levels of progress in different parts of the country. And it's deeply concerning to hear that you defend your go-slow policy to prevent vaccinators standing around with nothing to do when a Welsh Government should be significantly accelerating the administration of vaccines across Wales, and those concerns, of course, have been echoed by BMA Cymru, who, as we've already heard earlier this afternoon, have said to stop sitting on supplies and to get on with it. Now, whilst other parts of the UK have started vaccinating people in the over-70 category, here in Wales, people in their 80s and some even in their 90s in my constituency are still waiting for their vaccines. So, First Minister, can you tell us whether the Welsh Government intends to continue with its go-slow approach for the duration of the vaccine period? And if so, how confident are you that people in priority groups will actually receive their first vaccine by mid February?
Welsh: Wel, rwy'n awgrymu i chi, Prif Weinidog, y dylai rhywbeth mor bwysig â chyflwyno'r brechiadau fod wedi cael ei drafod ar lefel y Cabinet ac y dylai fod wedi cael ei gofnodi, byddwn i wedi meddwl. Mae Llywodraeth Cymru wedi cael misoedd i ddatblygu strategaeth sy'n sicrhau bod pobl mewn grwpiau blaenoriaeth ledled Cymru yn cael eu brechu. Ac yn hytrach, yr hyn yr ydym ni wedi ei weld yw darpariaeth afreolaidd ac anghyson gyda gwahanol lefelau o gynnydd mewn gwahanol rannau o'r wlad. Ac mae'n destun pryder mawr clywed eich bod chi'n amddiffyn eich polisi o wneud pethau yn araf i atal brechwyr rhag sefyll o gwmpas heb ddim i'w wneud pan ddylai Llywodraeth Cymru fod yn cyflymu'r broses o roi brechlynnau ledled Cymru yn sylweddol, ac mae'r pryderon hynny, wrth gwrs, wedi cael eu hadleisio gan BMA Cymru, sydd, fel yr ydym ni eisoes wedi clywed yn gynharach y prynhawn yma, wedi dweud y dylid rhoi'r gorau i gadw cyflenwadau yn ôl a bwrw ati. Nawr, tra bod rhannau eraill o'r DU wedi dechrau brechu pobl yn y categori dros 70 oed, yma yng Nghymru, mae pobl yn eu 80au a rhai hyd yn oed yn eu 90au yn fy etholaeth i yn dal i aros am eu brechlynnau. Felly, Prif Weinidog, a allwch chi ddweud wrthym ni a yw Llywodraeth Cymru yn bwriadu parhau â'i dull o wneud pethau yn araf drwy gydol y cyfnod brechu? Ac os felly, pa mor ffyddiog ydych chi y bydd pobl mewn grwpiau blaenoriaeth yn cael eu brechlyn cyntaf erbyn canol mis Chwefror?
English: Llywydd, the policy of the Welsh Government is to vaccinate as many people as quickly as possible here in Wales. There is no other policy. It is our top priority and it is the top priority of those very hard-working people in our health service who, on top of everything else that we ask of them, are putting in those long hours to make sure that 1,000 people in care homes are being vaccinated every day here in Wales, and that by the end of this week, as a minimum, 70 per cent of the over-80s and people living and working in care homes will have been vaccinated in Wales. When I spoke in First Minister's questions last week, Llywydd, I said that our hope was that we would have 100 GP practices vaccinating by the end of last week - we exceeded that; that we were to have 250 GP practices by the end of the month - we will exceed that; that we would have 35 mass vaccination centres - we're going to have 45. Not only is the Welsh NHS doing everything that we have asked of it, it is doing even more every day, and that means we can be confident that we will deliver vaccination to those top four priority groups, in line with our plan, by the middle of February. It's thanks to those enormous efforts, which I think everybody in this Senedd will want to support.
Welsh: Llywydd, polisi Llywodraeth Cymru yw brechu cymaint o bobl â phosibl cyn gynted a phosibl yma yng Nghymru. Nid oes polisi arall. Dyma ein prif flaenoriaeth a dyma brif flaenoriaeth y bobl hynny sy'n gweithio'n galed iawn yn ein gwasanaeth iechyd sydd, ar ben popeth arall yr ydym ni'n ei ofyn ganddyn nhw, yn gweithio'r oriau maith hynny i wneud yn siŵr bod 1,000 o bobl mewn cartrefi gofal yn cael eu brechu bob dydd yma yng Nghymru, ac y bydd erbyn diwedd yr wythnos hon, 70 y cant, o leiaf, o bobl dros 80 oed a phobl sy'n byw ac yn gweithio mewn cartrefi gofal wedi cael eu brechu yng Nghymru. Pan siaradais yn ystod cwestiynau i'r Prif Weinidog yr wythnos diwethaf, Llywydd, dywedais mai ein gobaith oedd y byddai gennym ni 100 o feddygfeydd teulu yn brechu erbyn diwedd yr wythnos diwethaf - rhagorwyd ar hynny; y byddai gennym ni 250 o feddygfeydd teulu erbyn diwedd y mis - byddwn yn rhagori ar hynny; y byddai gennym ni 35 o ganolfannau brechu torfol - bydd gennym ni 45. Nid yn unig y mae GIG Cymru yn gwneud popeth yr ydym ni wedi ei ofyn ganddo, mae'n gwneud hyd yn oed mwy bob dydd, ac mae hynny yn golygu y gallwn ni fod yn ffyddiog y byddwn ni'n darparu brechiad i'r pedwar grŵp blaenoriaeth uchaf hynny, yn unol â'n cynllun, erbyn canol mis Chwefror. Mae hynny yn wir diolch i'r ymdrechion enfawr hynny, yr wyf i'n credu y bydd pawb yn y Senedd hon eisiau eu cefnogi.
English: Well, First Minister, if it's your policy to get the vaccines into people's arms as quickly as possible, why on earth did you actually say that you wanted to roll out the vaccines over a period of time? Because that is just a confusing message. And, Llywydd, whilst the Welsh Government may be happy with its go-slow approach, the people of Wales are far from happy; they want to see action and they want to see it now. In the meantime, people across Wales are being held prisoner to this virus. People can't meet up with their loved ones, children are without face-to-face learning and parents are struggling to manage the competing demands of working from home and home schooling their children. The Welsh Government's slow progress in vaccinating people just increases people's frustration and anger at a time when the Welsh Government should be providing them with hope and doing everything possible to expedite its vaccine delivery. First Minister, will you tell us why Wales has been lagging behind the rest of the UK in rolling out the vaccine to those who actually need it most here in Wales? And can you tell us what urgent action the Welsh Government is taking to seriously accelerate its vaccine delivery to priority groups in Wales, so that those who need it the most can receive their vaccine as soon as possible?
Welsh: Wel, Prif Weinidog, os mai eich polisi chi yw cael y brechlynnau i freichiau pobl cyn gynted â phosibl, pam ar y ddaear y dywedasoch chi eich bod chi eisiau cyflwyno'r brechlynnau dros gyfnod o amser? Oherwydd mae honno yn neges sy'n achosi dryswch. A, Llywydd, er efallai fod Llywodraeth Cymru yn hapus gyda'i dull o wneud pethau'n araf, mae pobl Cymru ymhell o fod yn hapus; maen nhw eisiau gweld gweithredu ac maen nhw eisiau ei weld nawr. Yn y cyfamser, mae pobl ledled Cymru yn cael eu dal yn garcharorion i'r feirws hwn. Ni chaiff pobl gyfarfod â'u hanwyliaid, mae plant yn gorfod bod heb ddysgu wyneb yn wyneb ac mae rhieni yn ei chael hi'n anodd rheoli'r gofynion sy'n cystadlu â'i gilydd o weithio gartref ac addysgu eu plant gartref. Y cwbl y mae cynnydd araf Llywodraeth Cymru o ran brechu pobl yn ei wneud yw cynyddu rhwystredigaeth a dicter pobl ar adeg pan ddylai Llywodraeth Cymru fod yn rhoi gobaith iddyn nhw a gwneud popeth posibl i hwyluso'r broses o ddarparu'r brechlyn. Prif Weinidog, a wnewch chi ddweud wrthym ni pam mae Cymru wedi bod ar ei hôl hi o'i chymharu â gweddill y DU o ran cyflwyno'r brechlyn i'r rhai sydd ei angen fwyaf yma yng Nghymru? Ac a allwch chi ddweud wrthym ni pa gamau brys y mae Llywodraeth Cymru yn eu cymryd i gyflymu o ddifrif y broses o ddarparu brechlynnau i grwpiau blaenoriaeth yng Nghymru, fel y gall y rhai sydd ei angen fwyaf gael eu brechlyn cyn gynted â phosibl?
English: First Minister, if the rate-limiting factor is supply - and the health Minister just said that that was true across all of the nations - what it then explains is the differential rate of vaccination in Wales compared to, as we've heard, the UK as a whole, England and Northern Ireland in particular. If it's the same rate of supply across these nations, then why are we seeing a differential rate, a gap between the rate of vaccination in Wales? We haven't really heard, to my mind, a coherent, clear answer to that question. So, can you give it to us now?
Welsh: Prif Weinidog, os mai cyflenwad yw'r ffactor sy'n cyfyngu ar y gyfradd - ac mae'r Gweinidog iechyd newydd ddweud bod hynny yn wir ar draws yr holl wledydd - yr hyn y mae'n ei esbonio wedyn yw'r gyfradd wahaniaethol o frechu yng Nghymru o'i chymharu, fel yr ydym ni wedi ei glywed, â'r DU yn ei chyfanrwydd, Lloegr a Gogledd Iwerddon yn arbennig. Os yw'r un gyfradd gyflenwi yn bodoli ar draws y gwledydd hyn, pam ydym ni felly yn gweld cyfradd wahaniaethol, bwlch rhwng y gyfradd frechu yng Nghymru? Nid ydym ni wir wedi clywed, yn fy marn i, ateb cydlynol, eglur i'r cwestiwn hwnnw. Felly, a allwch chi ei roi i ni nawr?
English: Well, Llywydd, the race we are in in Wales is the race with the virus. The race is between infection and injection; it is not a race with other countries. We are doing our very best to vaccinate as many people as fast as we can, with the supply of vaccine that we have, and that is what we are focused on. The figures between different parts of the United Kingdom will vary over time, as they do with every other aspect of coronavirus. The figures that matter to people in Wales are the figures of vaccination that are going on here, and our determination and our confidence in the plan that we have, which is the same plan as in any other part of the United Kingdom, is to complete the vaccination of the top four priority groups by the middle of February. We are on course to do that, and that is where our efforts are focused.
Welsh: Wel, Llywydd, y ras yn erbyn y feirws yw'r ras yr ydym ni ynddi yng Nghymru. Mae'r ras rhwng heintiad a chwistrelliad; nid yw'n ras gyda gwledydd eraill. Rydym ni'n gwneud ein gorau glas i frechu cynifer o bobl mor gyflym ag y gallwn ni, gyda'r cyflenwad o frechlynnau sydd gennym ni, a dyna yr ydym ni'n canolbwyntio arno. Bydd y ffigurau rhwng gwahanol rannau o'r Deyrnas Unedig yn amrywio dros amser, fel y maen nhw o ran pob agwedd arall ar y coronafeirws. Y ffigurau sy'n bwysig i bobl yng Nghymru yw'r ffigurau brechu sy'n digwydd yma, a'n penderfyniad a'n ffydd yn y cynllun sydd gennym ni, sydd yr un cynllun ag mewn unrhyw ran arall o'r Deyrnas Unedig, yw cwblhau'r broses o frechu'r pedwar prif grŵp blaenoriaeth erbyn canol mis Chwefror. Rydym ni ar y trywydd iawn i wneud hynny, a dyna lle'r ydym ni'n canolbwyntio ein hymdrechion.
English: First Minister, you haven't addressed my question, and it's a reasonable question for me to put to you, and, indeed, it's a question that my own elderly parents ask me, because they're in the position - they haven't had a date at all; both of them in their 80s. My father, an 85 year old ex-miner, has chronic obstructive pulmonary disease; he in a clinically vulnerable group, and yet he has had no communication yet to explain to him when he's going to get a vaccination. We have family, like many people in Wales, across different parts of the UK; many of them have been vaccinated, and they have had a date for a vaccination. So, a reasonable question for me to put to you again, First Minister, is: what explains the gap? It's important for us to know, because if there's a problem there, then we can solve it. Is it the case that - ? We heard the Minister referring to the fact that Wales has higher shares of population in some of the priority groups - absolutely. We've got higher numbers of people in the over 80s. We've got a significantly higher share of people in the over 65s. So, isn't there a case to return to the question of whether we should be getting a share that is greater than our population because of this higher level of need?
Welsh: Prif Weinidog, nid ydych chi wedi rhoi sylw i fy nghwestiwn i, ac mae'n gwestiwn rhesymol i mi ei ofyn i chi, ac, yn wir, mae'n gwestiwn y mae fy rhieni oedrannus fy hun yn ei ofyn i mi, oherwydd maen nhw yn y sefyllfa - dydyn nhw ddim wedi cael dyddiad o gwbl; y ddau ohonyn nhw yn eu 80au. Mae gan fy nhad, cyn-löwr 85 oed, glefyd rhwystrol cronig yr ysgyfaint; mae mewn grŵp sy'n agored i niwed yn glinigol, ac eto nid yw wedi cael unrhyw gyfathrebiad hyd yma i esbonio iddo pryd y bydd yn cael brechiad. Mae gennym ni deulu, fel llawer o bobl yng Nghymru, ar draws gwahanol rannau o'r DU; mae llawer ohonyn nhw wedi cael eu brechu, ac maen nhw wedi cael dyddiad ar gyfer brechiad. Felly, cwestiwn rhesymol i mi ei ofyn i chi unwaith eto, Prif Weinidog, yw: beth sy'n esbonio'r bwlch? Mae'n bwysig i ni wybod, oherwydd os oes problem yn y fan honno, yna gallwn ni ei datrys. A yw'n wir - ? Clywsom y Gweinidog yn cyfeirio at y ffaith bod gan Gymru gyfrannau uwch o boblogaeth yn rhai o'r grwpiau blaenoriaeth - yn sicr. Mae gennym ni niferoedd uwch o bobl sy'n hŷn na 80 oed. Mae gennym ni gyfran sylweddol uwch o bobl sy'n hŷn na 65 oed. Felly, onid oes dadl dros ddychwelyd at y cwestiwn a ddylem ni fod yn cael cyfran sy'n fwy na'n poblogaeth oherwydd y lefel uwch hon o angen?